Hozirda u sportni rivojlantirish vaziri sifatidagi faoliyatini ham davom ettirmoqda. Foto: Kun.uz Adham Ikromov 24 dekabr kuni Savdo-sanoat palatasi rayosati raisi lavozimiga tayinlandi. Bu yangi, jamoatchilik asosidagi lavozim bo‘lib, Ikromov unga prezident tavsiyasi bo‘yicha tayinlangan. Ayni paytda Savdo-sanoat palatasi raisi Davron Vahobov o‘z lavozimida ishini davom ettirmoqda. Shuningdek, Ikromov sportni rivojlantirish vaziri sifatidagi faoliyatini ham davom ettirmoqda. Adham Ikromov 1968 yil 20 dekabrda Toshkent shahrida tug‘ilgan. 1986—1990 yillarda Leningrad harbiy tibbiyot akademiyasida, 1990—1992 yillarda Toshkent tibbiyot institutida ta’lim olgan. 2017 yil qisqa muddat prezidentning tashkiliy-kadr masalalari bo‘yicha davlat maslahatchisi birinchi o‘rinbosari va prezident huzuridagi davlat boshqaruvi akademiyasi rektori, 2017—2022 yillarda Savdo-sanoat palatasi raisi vazifalarida ishlagan.